**Ռուսլան Աբդուլլայի Աբդուլլաև** (մարտի 7, 1944(1944-03-07), Բաքու, Ադրբեջանական ԽՍՀ, ԽՍՀՄ - հունվարի 30, 2002(2002-01-30), Բաքու, Ադրբեջան), խորհրդային ադրբեջանցի ֆուտբոլիստ և մարզիչ։ Խաղացել է հարձակվողի դիրքում։ ԽՍՀՄ սպորտի վարպետ (1966): Ադրբեջանական ԽՍՀ վաստակավոր մարզիչ (1990): Համարվում է խորհրդային ժամանակաշրջանի ադրբեջանական ֆուտբոլի պատմության լավագույն մարզիչներից մեկը։

Կենսագրություն
--------------

Ռուսլան Աբդուլլաևն իր կարիերան սկսել է 19 տարեկան հասակում Բաքվի «Նեֆտյանիկ» ակումբում, որտեղ նա անցկացրել է 3 մրցաշրջան՝ մասնակցելով 13 խաղի։ Այնուհետև Կիրովաբադի «Դինամո» ակումբի կազմում խաղացել է երկրորդ լիգայում, ապա վերադարձել «Նեֆտյանիկ»։ Այնուհետեւ նա մեկ մրցաշրջան է անցկացրել «Դինամոյում» և ավարտել իր կարիերան «Նեֆթչիում» 1972 թվականին։

1974 թվականին Ռուսլան Աբդուլլաևը դարձել է «Նեֆթչիի» մարզիչ, սակայն աշխատել է միայն մեկ մրցաշրջան։ 1978-1979 թվականներին աշխատել է որպես «Նեֆթչի» ակումբի գլխավոր մարզիչ Գենադի Բոնդարենկոյի օգնական։ Բոնդարենկոյի հեռանալուց հետո Աբդուլաևը նույնպես լքել է ակումբը։

1982 թվականին Աբդուլլաևն առաջին անգամ ինքնուրույն գլխավորել է ակումբ. նա դարձել է «Արազի» գլխավոր մարզիչ։ Այնուհետև մինչև ԽՍՀՄ փլուզումն աշխատել է «Նեֆտչիում», որից 5 տարի եղել է գլխավոր մարզիչ։ 1980-ականների վերջին աշխատել է Ալժիրում։ 1990-ականներին մարզել է «Թուրան» (Թովուզ), Ֆարիդ (Բաքու), Դինամո (Բաքու) ակումբները։ 1994/95 մրցաշրջանում նա աշխատել է Սլովակիայի 3-րդ լիգայի «Պեշտյանի» ակումբում, որը ղեկավարում էր ադրբեջանցի գործարար Մարատ Մանաֆովը։ Աբդուլլաևի օրոք ակումբն անցել է երկրորդ լիգա, բայց արդեն օգոստոսին՝ առաջնության մեկնարկից առաջ, Աբդուլաևը Մանաֆովի հետ հեռացել է ակումբից։

1997/98 մրցաշրջանում նա մարզել է «Նեֆթչին»։ Ակումբը պետք է ելույթ ունենար Եվրոպայի Չեմպիոնների գավաթի խաղարկության նախնական փուլում, որտեղ նրա մրցակիցը Լեհաստանի «Վիձև» ակումբն էր։ Չնայած մարզիչի ջանքերին՝ «Նեֆթչին» չի կարողացել արժանապատիվ խաղ ցուցադրել. ակումբը տնային խաղում պարտվել է 0:2 հաշվով, իսկ հյուրերի դաշտում՝ 0:8: Մրցաշրջանի կեսին Աբդուլլաևը տեղափոխվել է «Կյապազ», որը մրցաշրջանի արդյունքում նվաճել է չեմպիոնի տիտղոսը։

1999-2000 թվականներին աշխատել է թուրքական «Էրզուրումսպոր» ակումբում, սակայն «Գալաթասարայ» ակումբի դեմ խաղում կրած 0։7 հաշվով պարտությունից հետո հեռացել է պաշտոնից։

2002 թվականի հունվարի 30-ին Ռուսլան Աբդուլլաևը մահացել է ինսուլտից։ Մարզիչի սիրտը չի դիմացել կնոջը կորցնելու ցավին, որ մահացել էր քառասուն օր առաջ։

Ադրբեջանում ավանդաբար անցկացվում է Ռուսլան Աբդուլլաևի հիշատակին նվիրված մրցաշար 1995 թվականին ծնված պատանիների միջև։

Ռուսլան Աբդուլլաևի որդին՝ Էլխան Աբդուլլաևը, պրոֆեսիոնալ ֆուտբոլիստ է և մարզիչ։

Ծանոթագրություններ
------------------

1. ↑  Статистика на сайте www.footbook.ru; на ФФ - 28(5)
2. ↑  «Агасалим Мирджавадов: Раз меня поддержали, значит, мы чего-то добились». Արխիվացված է օրիգինալից 2016 թ․ սեպտեմբերի 15-ին. Վերցված է 2018 թ․ հունվարի 10-ին.
3. ↑  …А потом он лёг и захандрил…
4. ↑  «Нефтчи обманули в «деле Пономарева», чемпионы мира и женский футбол…». Արխիվացված է օրիգինալից 2012-07-13-ին. Վերցված է 2018-01-10-ին.
5. ↑  Amikor a harmincezer is kevés…
6. ↑  Главный тренер — директор базы
7. ↑  Аллахвердиеву в арийском манеже уже рукоплескали
8. ↑  «Азербайджанские футболисты взяли реванш в «Аду»». Արխիվացված է օրիգինալից 2013 թ․ դեկտեմբերի 3-ին. Վերցված է 2018 թ․ հունվարի 10-ին.
9. ↑  «Баку» U-16 примет участие в традиционном турнире(չաշխատող հղում)
10. ↑  ««В этой стране не было тренера лучше, чем мой отец»». Արխիվացված է օրիգինալից 2012-07-13-ին. Վերցված է 2018-01-10-ին.

Արտաքին հղումներ
----------------

* Կյանքը որպես գնդակի թռիչք(չաշխատող հղում)
* Ֆուտբոլիստի էջը Թուրքիայի ֆուտբոլի ֆեդերացիայի կայքում